CELEX: 32008R0904
Language: et
Date: 2008-09-17
Title: Komisjoni määrus (EÜ) nr 904/2008, 17. september 2008 , millega kehtestatakse analüüsimeetodid ja muud tehnilised sätted, mis on vajalikud asutamislepingu I lisas loetlemata kaupade ekspordiprotseduuri rakendamiseks (kodifitseeritud versioon)

18.9.2008   
            
            
               ET
            
            
               Euroopa Liidu Teataja
            
            
               L 249/9
            
         
      KOMISJONI MÄÄRUS (EÜ) nr 904/2008,
   17. september 2008,
   millega kehtestatakse analüüsimeetodid ja muud tehnilised sätted, mis on vajalikud asutamislepingu I lisas loetlemata kaupade ekspordiprotseduuri rakendamiseks
   (kodifitseeritud versioon)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artiklit 9,
   ning arvestades järgmist:
   
               (1)
            
            
               Komisjoni 22. detsembri 1987. aasta määrust (EMÜ) nr 4056/87, millega kehtestatakse analüüsimeetodid ja muud tehnilised sätted, mis on vajalikud määruse (EMÜ) nr 3035/80 rakendamiseks, millega sätestatakse teatavatele asutamislepingu II lisas loetlemata kaupadena eksporditavate põllumajandussaaduste ja -toodete eksporditoetuste andmise üldeeskirjad ja nende toetussummade kindlaksmääramise kriteeriumid, (2) on oluliselt muudetud. (3) Selguse ja otstarbekuse huvides tuleks kõnealune määrus kodifitseerida.
            
         
               (2)
            
            
               Nõukogu 6. detsembri 1993. aasta määrusega (EÜ) nr 3448/93 (millega nähakse ette põllumajandussaaduste töötlemisel saadud teatavate kaupadega kauplemise kord) (4) reguleeritud kaupade ühetaolise kohtlemise tagamiseks eksportimisel ühendusest on oluline määratleda analüüsimeetodid ja muud tehnilist laadi sätted.
            
         
               (3)
            
            
               Käesoleva määrusega ette nähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määrusega kehtestatakse määruse (EÜ) nr 3448/93 (mis puudutab asutamislepingu I lisas loetlemata kaupade eksporti) rakendamiseks vajalikud analüüsimeetodid või nende puudumise korral tehtavate analüüside laad või kohaldatava meetodi põhimõte.
   Artikkel 2
   Komisjoni määruse (EÜ) nr 1043/2005 (5) IV lisa märkuste kohaselt ja selle lisa rakendamiseks saadakse 3. veerus sätestatud kaupade analüüsimisel saadud andmed käesolevas artiklis nimetatud meetodite, menetluste ja valemitega:
   
               1)
            
            
               
                  Suhkrud
               
               Suhkrute individuaalseks määratlemiseks kasutatakse kõrgsurvevedelikkromatograafiat (HPLC).
               
                           A.
                        
                        
                           Määruse (EÜ) nr 1043/2005 IV lisa 3. veerus nimetatud sahharoosisisaldus võrdub:
                           
                                       a)
                                    
                                    
                                       S + (2F) × 0,95,
                                       kui glükoosisisaldus on vähemalt sama suur kui fruktoosisisaldus;
                                       või
                                    
                                 
                                       b)
                                    
                                    
                                       S + (G + F) × 0,95,
                                       kui glükoosisisaldus on väiksem kui fruktoosisisaldus, ning kus:
                                    
                                 
                                       S
                                    
                                    
                                       =
                                    
                                    
                                       HPLCga määratud sahharoosisisaldus,
                                    
                                 
                                       F
                                    
                                    
                                       =
                                    
                                    
                                       HPLCga määratud fruktoosisisaldus,
                                    
                                 
                                       G
                                    
                                    
                                       =
                                    
                                    
                                       HPLCga määratud glükoosisisaldus.
                                    
                                 Kui esineb laktoosi hüdrolüsaati ja/või täheldatakse laktoosi ning galaktoosi koguseid, lahutatakse enne muude arvutuste tegemist glükoosisisaldusest G galaktoosisisaldusele (määratakse HPLCga) vastav glükoosisisaldus.
                        
                     
                           B.
                        
                        
                           Määruse (EÜ) nr 1043/2005 IV lisa 3. veerus mainitud glükoosisisaldus võrdub:
                           
                                       a)
                                    
                                    
                                       G – F,
                                       kui glükoosisisaldus on suurem kui fruktoosisisaldus;
                                    
                                 
                                       b)
                                    
                                    
                                       0 (null),
                                       kui glükoosisisaldus on fruktoosisisaldusega võrdne või sellest väiksem.
                                    
                                 Kui teatatakse laktoosi hüdrolüsaadi esinemisest ja/või täheldatakse laktoosi ning galaktoosi koguseid, lahutatakse enne muude arvutuste tegemist glükoosisisaldusest G galaktoosisisaldusele (määratakse HPLCga) vastav glükoosisisaldus.
                        
                     
         
               2)
            
            
               
                  Tärklis (või dekstriin)
               
               (dekstriin arvutatakse tärklisena).
               
                           A.
                        
                        
                           Välja arvatud CN-koodide 3505 10 10, 3505 10 90, 3505 20 10–3505 20 90 ja 3809 10 10–3809 10 90 suhtes, määratakse määruse (EÜ) nr 1043/2005 IV lisa 3. veerus nimetatud tärklise- (või dekstriini-) sisaldus järgmise valemiga:
                           (Z – G) × 0,9,
                           kus
                           
                                       Z
                                    
                                    
                                       =
                                    
                                    
                                       glükoosisisaldus, mis on määratud komisjoni määruse (EMÜ) nr 4154/87 (6) I lisas kirjeldatud meetodil;
                                    
                                 
                                       G
                                    
                                    
                                       =
                                    
                                    
                                       HPLCga määratud fruktoosisisaldus.
                                    
                                 
                     
                           B.
                        
                        
                           CN-koodide 3505 10 10, 3505 10 90, 3505 20 10–3505 20 90 ja 3809 10 10–3809 10 90 suhtes määratakse tärklise- (või dekstriini-) sisaldus määruse (EMÜ) nr 4154/87 II lisas sätestatud meetodil.
                        
                     
         
               3)
            
            
               
                  Piimarasvasisaldus
               
               Piimarasvasisaldus määratakse kindlaks meetodil, mis põhineb petrooleetriga ekstraheerimisel pärast soolhappega toimuvat hüdrolüüsi, millele järgneb rasvhapete metüülestrite gaasikromatograafia. Piimarasvade täheldamisel arvutatakse nende massiprotsent nii, et metüülbutüraadisisaldus massiprotsentides korrutatakse 25ga, saadud tulemus korrutatakse kõnealuse toote üldise rasvasisaldusega massiprotsentides ning jagatakse 100ga.
            
         Artikkel 3
   Määruse (EÜ) nr 1043/2005 III lisa kohaldamisel määratakse sorbitooli mannitoolisisalduse protsent HPLC-meetodil.
   Artikkel 4
   1.   Koostatakse analüüsiprotokoll.
   2.   Analüüsiprotokoll sisaldab järgmisi andmeid:
   
               —
            
            
               kõik andmed, mis on vajalikud proovi identifitseerimiseks;
            
         
               —
            
            
               kasutatud meetod ja täpne viide õigusaktile, kus see on sätestatud, või vajaduse korral täpne viide meetodile, täpsustades käesoleva määruse kohaselt tehtavate analüüside olemust või kohaldatava meetodi põhimõtet;
            
         
               —
            
            
               kõik tulemusi mõjutada võivad tegurid;
            
         
               —
            
            
               analüüsitulemused vormis, mis on ette nähtud kasutatud meetodi kirjelduses või mida näevad ette tolli- või haldusasutuse vajadused.
            
         Artikkel 5
   Määrus (EMÜ) nr 4056/87 tunnistatakse kehtetuks.
   Viiteid kehtetuks tunnistatud määrusele käsitatakse viidetena käesolevale määrusele kooskõlas II lisas esitatud vastavustabeliga.
   Artikkel 6
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. september 2008
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  EÜT L 256, 7.9.1987, lk 1.
   
      (2)  EÜT L 379, 31.12.1987, lk 29.
   
      (3)  Vt I lisa.
   
      (4)  EÜT L 318, 20.12.1993, lk 18.
   
      (5)  ELT L 172, 5.7.2005, lk 24.
   
      (6)  EÜT L 392, 31.12.1987, lk 19.
   
      I LISA
      Kehtetuks tunnistatud määrus koos muudatusega
      
                  Komisjoni määrus (EMÜ) nr 4056/87
               
               
                  (EÜT L 379, 31.12.1987, lk 29)
               
            
                  Komisjoni määrus (EÜ) nr 202/98
               
               
                  (EÜT L 21, 28.1.1998, lk 5)
               
            
   
      II LISA
      Vastavustabel
      
                  Määrus (EMÜ) nr 4056/87
               
               
                  Käesolev määrus
               
            
                  Artiklid 1–4
               
               
                  Artiklid 1–4
               
            
                  —
               
               
                  Artikkel 5
               
            
                  Artikkel 5
               
               
                  Artikkel 6
               
            
                  —
               
               
                  I lisa
               
            
                  —
               
               
                  II lisa